पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड के श्रीखंडी भिट्ठा गांव में इंडो नेपाल शस्त्र सीमा बल के सड़क निर्माण कार्य को स्थानीय किसानों ने जेसीबी के सामने लेटकर रोक दिया है। श्रीखंडी भिट्ठा स्थित कंटाही एनएच 104 से भिट्ठा बाजार के गांधी नगर होते हुए चकनी तक इंडो नेपाल शस्त्र सीमा बल के सड़क निर्माण को लेकर पुपरी अनुमंडल के सभी बीडीओ, सीओ, राजस्व कर्मचारी, सभी थानाध्यक्ष, शस्त्र बल व जिला से कमांडो फोर्स के निगरानी में जेसीबी से निर्माण कार्य शुरू किया गया। इसी बीच स्थानीय किसान इंद्रकांत झा जेसीबी के नीचे सो गये तथा निर्माण कार्य का विरोध करने लगे।
इसे देखते हुए किसान अमरकांत झा व अन्य किसान भी विरोध करने लगे। किसानों ने बताया कि सरकार द्वारा निबंधन कार्य के लिए 2 लाख प्रति डीस्मिल शुल्क लिया जाता है, जबकि अभी इस कार्य के लिए अधिग्रहित जमीन के लिए किसानों को महज 22 हजार रुपये ही मुआवजा देने की तैयारी है। हमलोगों का जमीन 2014 में ही अधिग्रहण किया गया, लेकिन भुअर्जन पदाधिकारी व कर्मचारी द्वारा निर्धारित राशि से संतुष्ट न होने के कारण हमलोग प्राधिकार में मामला दर्ज करवाया है। लेकिन अबतक उचित मुआवजा का निर्णय नहीं हो सका है। कहा कि जबतक उचित मुआवजा नहीं मिलता है, हम किसान एकजुट होकर विरोध करते रहेंगे।
सूचना पर पहुंचे एसडीओ किसानों को समझाया
सूचना पर एएसपी प्रमोद कुमार व पुपरी एसडीओ नवीन कुमार घटना स्थल पर पहुंचे। किसानों को घंटो समझाया। बताया कि सड़क के निर्माण से प्रति वर्ष नेपाल बाढ़ के तवाही व रातो नदी के तांडव से भी मुक्ति मिलेगी। किसानों ने अधिकारियों से बैठकर बात करने के लिए रात भर का समय मांगा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn